Document ID: /roh_data/filtered/fineweb-2-filterrobots_roh.jsonl.gz/36869

Enfin 60 gianitschas, vadels e vatgas vegnan en quest temp normalmain vendids al martgà da biestga da maz. A la fiera da maz dad oz mardi, èn mo 30 animals vegnids vendids, ha ditg Christian Parli, il manader da Graubünden Vieh/Biestga Grischun. Perquai ch’ils pretschs da la muaglia èn il mument circa 10% sut ils pretschs da l’onn passà, tegnian blers purs il mument enavos lur muaglia cun la speranza, ch’ils pretschs pudessan s’augmentar cura che ustarias pon puspè avrir lur portas.
Spezial a la vendita da muaglia da maz actuala è, ch’ils purs na pon betg entrar en l’Arena Grischuna per martgadar cun ils martgadants da biestga, quai per pudair tegnair en las reglas da la distanza sociala. Ussa valan simplamain ils pretschs ch’èn vegnids definids ordavant da Biestga Grischun.